cyanic-selkie/wikianc huggingface dataset:
শিখা পরীক্ষা
পদ্ধতি
নমুনাগুলি হাইড্রোক্লোরিক অ্যাসিড দিয়ে বার বার পরিষ্কার করা প্ল্যাটিনাম তারের ওপর রাখা হয়, বারবার পরিষ্কার করা হয় পূর্ববর্তী বিশ্লেষণের চিহ্নগুলি সরাতে। যৌগটির সাথে ঘন হাইড্রোক্লোরিক অ্যাসিড যুক্ত করে একটি নরম মিশ্রণ তৈরি করা হয়, কারণ ধাতব হ্যালাইডগুলি উদ্বায়ী হবার কারণে, আরও ভাল ফলাফল দেয়। "দূষিত" শিখার কারণে যাতে ভুল তথ্য না আসে, বা মাঝে মাঝে রঙের নির্ভুলতা যাচাই করতে, একই পরীক্ষা বিভিন্ন শিখায় চেষ্টা করা উচিত। উচ্চ বিদ্যালয়ের রসায়ন শিক্ষাক্রমে, কখনও কখনও কাঠের ফলক ব্যবহৃত হয়, মূলত দ্রবণটি যাতে তাদের উপর শুকানো যায়, এবং এগুলি বেশি দামি নয়। কখনও কখনও নাইক্রোম তার ব্যবহৃত হয়। একটি ফলক ব্যবহার করার সময়, ফলকটিকে অনেকক্ষণ একভাবে আগুনের শিখার ওপর ধরে না থেকে সেটিকে একটু দোলাতে হয় যাতে ফলকটিতেই আগুন না ধরে যায়। সহায়ক হিসাবে তুলোর পরত। বা মেলামাইন ফেনার ("ইরেজার" পরিষ্কার করার জন্য ব্যবহৃত স্পঞ্জ) ব্যবহারও করা যেতে পারে। সোডিয়াম অনেকগুলি যৌগের একটি সাধারণ উপাদান বা দূষক এবং এর বর্ণালী অন্যগুলিকে চাপা দিয়ে দেয়। তাই পরীক্ষার শিখাটি অনেক সময়েই কোবাল্ট নীল কাঁচের মধ্যে দিয়ে দেখা হয়, যাতে সোডিয়ামের হলুদ বর্ণ বাদ দিয়ে সহজেই অন্যান্য ধাতব আয়নগুলির রঙ দেখতে পাওয়া যায়।
ফলাফল
শিখা পরীক্ষা সম্পাদন তুলনামূলকভাবে দ্রুত এবং সহজ এবং বেশিরভাগ রসায়ন পরীক্ষাগারে পাওয়া যায় এমন মৌলিক সরঞ্জামগুলি দিয়ে এই পরীক্ষা করা যায়। যাইহোক, এই পরীক্ষার মাধ্যমে অবশ্যই সনাক্তযোগ্য উপাদানগুলির পরিসর কম, যেহেতু পরীক্ষাটি কোনও উদ্দেশ্যমূলক পরিমাপের চেয়ে পরীক্ষকের বিষয়গত অভিজ্ঞতার উপর সম্পূর্ণ নির্ভর করে। কোন উপাদানের ঘনত্ব কম থাকলে এই পরীক্ষায় তাদের সনাক্ত করতে অসুবিধা হয়, খুব উজ্জ্বল কোন রঙ তৈরি হলে, অনেকসময় নিষ্প্রভ রঙগুলি দেখা যায় না।
যদিও শিখা পরীক্ষা কেবলমাত্র গুণগত তথ্য দেয়, নমুনায় থাকা উপাদানগুলির অনুপাত সম্পর্কে পরিমাণগত তথ্য দেয়না, তাই পরিমাণগত তথ্য পেতে শিখা আলোকমাপন কৌশল বা শিখা নিঃসরণ বর্ণালিবীক্ষণ যন্ত্র ব্যবহার করা যেতে পারে। শিখা পারমাণবিক শোষণ ববর্ণালিবীক্ষণ যন্ত্রসমূহ, যন্ত্রের সারগ্রন্থ অনুসারে নির্গমন প্রক্রিয়ায় পরিচালিত হতে পারে।
সাধারণ উপাদানসমূহ
কিছু সাধারণ উপাদান এবং তাদের সম্পর্কিত রঙগুলি:
সোনা, রূপা, প্লাটিনাম, প্যালেডিয়াম এবং অন্যান্য বেশ কয়েকটি উপাদান কোন বিশেষ রঙের শিখা তৈরি করে না, যদিও কেউ কেউ স্ফুলিঙ্গ তৈরি করতে পারে (যেমন টাইটানিয়াম এবং লোহা) করে; বেরিলিয়াম এবং সোনার লবণগুলি শীতল হওয়ার পর খাঁটি অবস্থায় পাওয়া যায়।
পঞ্চি বোরা
পঞ্চি বোরা হলেন আসামের একজন ভারতীয় টেলিভিশন অভিনেত্রী এবং মডেল। তেলুগু চলচ্চিত্র জগতে কাজ করার পূর্বে তিনি কয়ামত এবং কিতনি মস্ত হ্যায় জিন্দেগী ধারাবাহিকের মূল চরিত্রে অভিনয় করেছেন।
প্রাথমিক জীবন
পঞ্চি বোরা ভারতের আসামের বাসিন্দা। তাঁর বাবা একজন অবসরপ্রাপ্ত সেনা কর্মকর্তা, যিনি অবসর গ্রহণের পরে পুনেতে বসবাস শুরু করেন। পঞ্চি শৈশবে আইনজীবী হতে চেয়েছিলেন এবং এর লক্ষ্যে পুনের আইএলএস আইন কলেজে ভর্তি হন। কলেজে অধ্য্যনের প্রথম বর্ষে তিনি বেশ কয়েকটি টেলিভিশন বিজ্ঞাপনে একজন মডেল হিসেবে কাজ করেছেন।
কর্মজীবন
পঞ্চি তাঁর মায়ের সাথে টাটা ইন্ডিকমের একটি বাণিজ্যিক বিজ্ঞাপনে কাজ করেছিলেন। অতঃপর তিনি ক্যাডবেরির বিজ্ঞাপনে মডেলিং করেছেন। বালাজী টেলিফিল্মের প্রধান একতা কাপুর তাঁর এই বিজ্ঞাপনটি দেখে তাঁকে এমটিভি ইন্ডিয়াতে প্রচারিত প্রথম টেলিভিশন ধারাবাহিক কিতনি মস্ত হ্যায় জিন্দেগী র জন্য অডিশন দিতে বলেছিলেন। তিনি এই টেলিভিশন ধারাবাহিকের অন্যতম প্রধান শীর্ষস্থানীয় চরিত্রে অনন্যা পুরী (যিনি একজন রেডিও জকি হিসেবে কাজ করেন) হিসেবে অভিনয় করেছেন। কিতনি মস্ত হ্যায় জিন্দেগী তে অভিনয় করার পর, তিনি অভিনয় জগৎ থেকে একটি ছোট বিরতি নিয়েছিলেন এবং স্নাতক শেষ করার সিদ্ধান্ত নিয়েছিলেন। তিনি আইন সংক্রান্ত পড়াশোনা ছেড়ে দিয়ে পুনের ফার্গুসন কলেজে ভর্তি হন, সেখানে তিনি স্নাতক ডিগ্রি অর্জন করেন। একতা কাপুর তারপরে আবার বালাজী টেলিফিল্মের টেলিভিশন ধারাবাহিক কয়ামত এর একটি চরিত্রে অভিনয়ের জন্য তাঁর সাথে যোগাযোগ করেছিলেন। বোরা বলেছিলেন যে প্রাথমিকভাবে তিনি এই চরিত্রে আগ্রহী ছিলেন না তবে একতা কাপুর তাঁর কাছে কাহিনীটি তুলে ধরার পরে তিনি এটিকে আকর্ষণীয় মনে করেন এবং এই চরিত্রে অভিনয়ের জন্য রাজি হয়ে যান। তিনি কয়ামত ধারাবাহিকে প্রাচী নামক কেন্দ্রীয় চরিত্রে অভিনয় করেছিলেন; এই চরিত্র সম্পর্কে বোরা বলেছিলেন যে, "চরিত্রটি একজন সরল, খুব লজ্জাবতী মেয়ের এবং এর সাথে আমি আমার পরিবারের মিল খুঁজে পাই"। তিনি আরও বলেন যে, "বাস্তব জীবনে এই চরিত্রটি আমার বিপরীত চরিত্র"। কয়ামতের পরে তিনি স্টার প্লাসে প্রচারিত জনপ্রিয় টেলিভিশন ধারাবাহিক বিড আই তে অভিনয় করেছেন। ২০১০ সালে, রাশিয়ায় থাকাকালীন, তিনি দ্য হিন্দু - দ্য ইন্ডিয়ান শীর্ষক ইংরেজি ভাষার রুশ টেলিভিশনের প্রযোজনায় তৈরিকৃত অনুষ্ঠানের প্রধান নারী চরিত্রে অভিনয়ের জন্য নির্বাচিত হন। তিনি এই ধারাবাহিকে মায়া নামে একটি ভারতীয় মেয়ে চরিত্রে অভিনয় করেছিলেন, যাকে তিনি "অত্যন্ত আধ্যাত্মিক" হিসাবে বর্ণনা করেছিলেন। এই চলচ্চিত্রের জন্য বোরা উত্তর ভারত এবং মস্কোর কিছু অংশে শুটিং করেছিলেন। ২০১২ সালে, তিনি গুমরাহ: এন্ড ইনোসেন্সে অভিনয় করেছেন, যেখানে তিনি একটি মজাদার প্রেমময় মেয়ে নীলমের চরিত্রে অভিনয় করেছিলেন, যে ডিজাইনার হওয়ার আকাঙ্ক্ষা করেছিল।
২০১১ সালে তেলুগু চলচ্চিত্র আকাশামে হাদ্দুতে অভিনয়ের মাধ্যমে তিনি পূর্ণ দৈর্ঘের চলচ্চিত্রে আত্মপ্রকাশ করেছিলেন। এই চলচ্চিত্রে তাঁর অভিনয় সম্পর্কে দ্য হিন্দু লিখেছে, "পঞ্চি বোরা খুব সুন্দরী এবং খুব সহজেই এই চরিত্রে নিজেকে মানিয়ে নিয়েছে"। তাঁর দ্বিতীয় চলচ্চিত্রটি ''উ কোদাথারা? উলিক্কি পাদাথারা?, এতে তিনি নন্দমুরি বালাকৃষ্ণের সাথে জুটি বেঁধেছিলেন। যামিনী চন্দ্রশেখর'' এ তিনি যামিনী (যিনি একজন প্রত্নতত্ত্বের ছাত্রী) নামক কেন্দ্রীয় চরিত্রে অভিনয় করেছিলেন।
টেকনাফ বন্যপ্রাণ অভয়ারণ্য
টেকনাফ বন্যপ্রাণী অভয়ারণ্য, পূর্বনাম:টেকনাফ গেম রিজার্ভ বাংলাদেশের একমাত্র গেম রিজার্ভ বন। এর আয়তন ১১,৬১৫ হেক্টর। বাংলাদেশে হাতে গোনা যে কয়েকটি স্থানে বন্য হাতির দেখা মেলে তার মধ্যে টেকনাফ গেম রিজার্ভ অন্যতম। বন্য এশীয় হাতির অভয়ারণ্য হিসাবে ১৯৮৩ খ্রিষ্টাব্দে এটি প্রতিষ্ঠা করা হয়। টেকনাফ গেম রিজার্ভের অবস্থান কক্সবাজারের টেকনাফে। যথেষ্ট বিস্তীর্ণ এই গেম রিজার্ভে বন ছাড়াও আছে নাইটং পাহাড়, কুদুম গুহা, কুঠি পাহাড় প্রভৃতি আকর্ষণীয় স্থান। বনের উঁচু পাহাড় আর বঙ্গোপসাগরের মাঝে রয়েছে বিশাল গর্জন বন। আছে ১০০০ ফুট উঁচু তৈঙ্গা চূড়া। প্রাকৃতিক উপাদানের মধ্যে আছে ফুল, ফল, বাহারি গাছ। সড়ক পথে সহজ যোগাযোগের কারণে পর্যটকদের কাছে এটি একটি আকর্ষনীয় ভ্রমণ স্থান।
অবস্থান ও আয়তন
টেকনাফ গেম রিজার্ভ বাংলাদেশের একেবারে দক্ষিণ-পূর্ব কোনায় টেকনাফ উপদ্বীপে অবস্থিত। কক্সবাজারের টেকনাফ উপজেলার পাঁচটি ইউনিয়ন জুড়ে এর বিস্তৃতী; এ ইউনিয়ন গুলো হল - বাহারছড়া, হ্নীলা, সুবরাং, টেকনাফ এবং হোয়াইক্যং। কক্সবাজার শহর থেকে এর দূরত্ব ৪৮ কিলোমিটার। এই গেম রিজার্ভের পূর্ব পাশ দিয়ে বয়ে গেছে নাফ নদী; এর ঠিক পরপরই মায়ানমার সীমান্ত এবং পশ্চিম দিকে বঙ্গোপসাগর।
টেকনাফ গেম রিজার্ভ একটি সরল পাহাড় শ্রেনীর অংশ, যার সর্বোচ্চ উচ্চতা ৭০০ মিটার। এই গেম রিজার্ভের দৈর্ঘ্য উত্তর-দক্ষিণে ২৮ কিলোমিটার এবং প্রস্থ পূর্ব-পশ্চিমে ৩ থেকে ৫ কিলোমিটার।
ভূপ্রকৃতি
টেকনাফ গেম রিজার্ভের প্রায় পুরোটাই একটি সরল পাহাড় শ্রেণীর অংশ। টেকনাফ উপদ্বীপের প্রায় মাঝ বরাবর পাহাড় গুলোর চূড়া উঠে গেছে। আছে বেশ কিছু সংকীর্ণ উপত্যকা ও গিরিখাত। এসব উপত্যকা আর গিরিখাত দিয়ে বয়ে গেছে ছোট ছোট অসংখ্য পাহাড়ি ছড়া বা ঝর্ণা, যা শেষে মিশেছে পূর্বদিকে নাফ নদীতে এবং পশ্চিমে বঙ্গোপসাগরে। এসব ছড়ার বেশির ভাগই মৌসুমী, বর্ষাকালে পানি থাকে এবং শীতে শুকিয়ে যায়।
গেম রিজার্ভের বড় অংশ পাহাড়ি মৃত্তিকা গঠিত। পূর্ব পাশে নাফ নদীর তীর ঘেষে আছে জোয়ার ভাটায় সৃষ্ট কাদা মাটির ম্যানগ্রোভ বন। পশ্চিমে বঙ্গোপসাগরের তীরে আছে বালুকাবেলা গঠিত সৈকত।
উদ্ভিদ ও জীব বৈচিত্র্য
টেকনাফ গেম রিজার্ভ জীব বৈচিত্রে ভরপুর এবং এই বনের জীববৈচিত্রকে বাংলাদেশের মধ্যে সবার্ধিক বলে ধারণা করা হয়। এই বনে ২৯০ প্রজাতির উদ্ভিদ, ৫৫ প্রজাতির স্তন্যপায়ী, ২৮৬ প্রজাতির পাখি, ৫৬ প্রজাতির সরীসৃপ এবং ১৩ প্রজাতির উভচর প্রাণী রয়েছে।
বিভিন্ন ধরনের গাছের মধ্যে আছে চাপালিশ (Artocarpus chaplasha), তেলি গর্জন (Dipterocarpus turbinatus), জলপাই (Elaeocarpus floribundaas), হরগজা (Dillenia pentagyna), আম চুন্দল (Swintonia floribunda), বুনো অশোক (Saraca asoca), জারুল প্রভৃতি। পাখির মধ্যে আছে ছোট কানাকুবো, নীলকান বসন্তবাউরি, বড়হলদেঝুঁটি কাঠকুড়ালী, এশীয় দাগি কুঁটি পেঁচা, কালাগলা টুনটুনি, লালমৌটুসী ইত্যাদি।
টেকনাফ বন্যপ্রাণ অভয়ারণ্যে সাময়িকভাবে বিচরণকারী এশীয় হাতির দেখা পাওয়া যায়। যেটি বাংলাদেশের বুনো হাতির একটি বড় অংশ। এখানে বাস করা বাংলাদেশে বুনো মোট হাতির প্রায় এক-তৃতীয়াংশ। এছাড়া বিলুপ্তপ্রায় রামকুত্তা, উল্লুক, সম্বর হরিণ, উড়ুক্কু কাঠবিড়ালী, সজারু প্রভৃতি প্রাণীরও দেখা মেলে। এলাকায় নৈসর্গিক অবকাঠামো নির্মাণে কাজ করছে নিসর্গ সাপোর্ট প্রোগ্রাম।
কুদুম গুহা
টেকনাফ গেম রিজার্ভের কয়েকটি প্রধান আকর্ষণের মধ্যে অন্যতম হচ্ছে কুদুম গুহা। জানামতে এটি বাংলাদেশের একমাত্র বালু-মাটির গুহা। কুদুম গুহায় প্রচুর বাদুড় বাস করে, তাই এটি বাদুর গুহা নামেও পরিচিত। কুদুম গুহায় দুই প্রজাতির বাদুড় থাকে। শুধু তাই নয়, বাদুর ছাড়াও এই গুহায় বাস করে ৪ প্রজাতির শামুক, গুহার ভেতর দিয়ে বয়ে যাওয়া ঝিরিতে থাকে ৪ প্রজাতির মাছ আর আছে তিন প্রজাতির মাকড়শা। গুহার বাইরে থেকে পাখিদের এসে গুহার শামুক খেতে দেখা গেছে। প্রকৃতি প্রেমীদের কাছে আকষর্ণীয় ইকোট্যুরিজমের স্থান হিসাবে কুদুম গুহার গুরূত্ব ব্যাপক।
ডেইলি টাইমস (পাকিস্তান)
ডেইলি টাইমস (ডিটি) একটি ইংরেজি ভাষার পাকিস্তানি সংবাদপত্র। ৯ এপ্রিল, ২০০২-এ চালু হওয়া ডেইলি টাইমস, লাহোর, ইসলামাবাদ এবং করাচি থেকে একযোগে প্রকাশিত হয়। পত্রিকাটির মালিক ছিলেন পাঞ্জাবের গভর্নর এবং পাকিস্তান পিপলস পার্টির সদস্য সালমান তাসির।
সিনি লিপি
সিনি লিপি আরবি লিপির চৈনিক ইসলামি চারুলিপি। যেকোনো চৈনিক ইসলামি চারুলিপিকে সিনি বলা যেতে পারে তবে সাধারণত চৈনিক চারুলিপির সদৃশ মোটা ও শেষের দিকে সরু হয়ে যাওয়া শৈলীকেই সিনি বলা হয়। পূর্বাঞ্চলীয় চীনের মসজিদগুলোতে এই লিপির বেশ ব্যবহার রয়েছে। এছাড়াও কানসু, নিংশিয়া ও শানশি প্রদেশেও এর ব্যবহার রয়েছে। সিনি চারুলিপির একজন বিখ্যাত চারুলিপিকর হলেন হাজি নুরদীন মি গুয়ানজিয়ান।
ইসলামে ধর্ষণ
ইগতিসাব (বলপূর্বক কোন কিছু আদায় করা) বা জিনা-আল-জিবর শব্দ দুটি আরবি ভাষায় ধর্ষণ অর্থে ব্যবহৃত হয়। ইসলাম ধর্ষণ বা বলপূর্বক যৌন হয়রানিকে অনুমোদন করে না। ইসলামে এটি একটি বড় পাপ। ইসলামে এটি হিরাবাহ বা রাহাজানি শ্রেণীর অন্তর্ভুক্ত।
ইসলামী উৎস
এ সম্পর্কে আবু দাউদে মুহাম্মাদের সময়কালের একটি ঘটনা এবং মুয়াত্তা ইমাম মালিক গ্রন্থে প্রাথমিক সময়ের দুজন খলিফার দুটি বিচারকার্যের ঘটনার কথা উল্লেখ করা হয়েছে। এগুলো হল:
ফিকহ
তাই হাদিসের বিবৃতি অনুযায়ী অধিকাংশ আইনবিদের বক্তব্য হল, ধর্ষকের শাস্তি হল মৃত্যুদণ্ড। তবে কিছু আধুনিক আইনবিদ মনে করেন, ধর্ষকের শাস্তি একজন জিনাকারীর মতই, অর্থাৎ ধর্ষক বিবাহিত হলে তার শাস্তি মৃত্যুদন্ড এবং অবিবাহিত হলে তাকে একশত বেত্রাঘাত প্রদান এবং এক বছরের জন্য নির্বাসন দিতে হবে: এবং উভয় ক্ষেত্রেই শাস্তি জনসম্মুখে প্রদান করতে হবে। ধর্ষিতাকে কোন প্রকার শাস্তি দেয়া হবে না, কারণ ধর্ষিতাদের সাধারণত প্রতিরোধ ক্ষমতার দিক থেকে দুর্বল হয়ে থাকেন।
আল-শাফায়ি, আল-লায়িস উক্ত দৃষ্টিভঙ্গিরর সঙ্গে ঐকমত্য্য দেখিয়েছেন এবং আলী ইবনে আবি তালিবও একই রকম মতামত দিয়েছেন। আবু হানিফা এবং আস-সাওরি দাবি করেন যে, হুদুদ শাস্তি দিতে হবে কিন্তু ধর্ষক মোহর দিতে বাধ্য নয়। যাই হোক, আলেমগণ সকলেই এ বিষয় একমত যে, ধর্ষককে হুদুদ আইনের অধীনে শাস্তি দিতে হবে, যদি তাঁর বিরুদ্ধে পরিষ্কার তথ্য প্রমাণ খুঁজে পাওয়া যায় অথবা যদি সে অপরাধ স্বীকার করে এবং ধর্ষিত মহিলাকে কোন শাস্তি দেয়া হবে না। ধর্ষণের মামলায়, চারজন প্রত্যক্ষদর্শী সাক্ষীর প্রয়োজন হতে পারে, কিন্তু সেটি সকল পরিস্থতিতিতে প্রযোজ্য নয়। যদি ধর্ষক তাঁর অপরাধ স্বীকার করে তখন চারজন সাক্ষীর প্রয়োজন হবে না। কোন কোন ক্ষেত্রে এধরনের অপরাধ স্বীকার বাতিল বলে গণ্য হয় এবং সাক্ষীর আবশ্যকতা আবার পুনর্বহাল হতে পারে। যদি কোন প্রমাণ নাই পাওয়া যায় অথবা আসামী যদি দোষ নাই স্বীকার করে অথবা চারজন সাক্ষী না পাওয়া যায়, তখন বিচারক ধর্ষককে এমন কোন শাস্তি দিতে পারেন যেটি তাকে এবং তাঁর মত অন্যান্যদেরকে এধরনের কাজে লিপ্ত হওয়া থেকে নিরুৎসাহিত করবে এবং বিরত রাখবে। এক্ষেত্রে বর্তমানে আলেমগণ রায় দেন যে, চারজন সাক্ষী ও ধর্ষকের স্বীকারোক্তি এসব প্রমাণ যদি না মিলে তখন আধুনিক ডিএনএ টেস্ট, সিসিটিভি ক্যামেরা ফুটেজ, মোবাইল ভিডিও, ধর্ষিতার বক্তব্য, ধর্ষণের আলামত ইত্যাদি বিষয় ধর্ষণের প্রমাণ হিসেবে গণ্য হবে। ধর্ষণের অভিযোগকারী মহিলা থেকে যদি, ধর্ষণের সময় আর্তনাদ বা সাহায্যের জন্য চিৎকারের শব্দ শুনতে পাওয়া যায়, তবে নিযুক্ত কাজি উক্ত ঘটনাকে একটি শক্ত প্রমাণ হিসেবে ব্যবহার করতে পারবেন যা নির্দেশ করে যে, পুরুষটি উক্ত মহিলাকে জোর করেছিল বা তাঁর উপর শক্তি প্রয়োগ করেছিল। ধর্ষণের অভিযোগকারী যদি অভিযোগটি প্রমাণ করতে ব্যর্থ হয়, তবে তা মিথ্যা অভিযোগ বলে গ্রহণ করা হবে, যার শাস্তি হল বেত্রাঘাত।
রাহুল দেব
রাহুল দেব (জন্ম: ২৭ সেপ্টেম্বর ১৯৬৮) একজন ভারতীয় চলচ্চিত্র অভিনেতা এবং প্রাক্তন মডেল । তিনি মূলত হিন্দি, পাঞ্জাবি, বাংলা, কন্নড়, মালায়ালাম, ওড়িয়া, তামিল এবং তেলুগু ছবিতে কাজ করেন। তিনি বিগ বস এর সিজন ১০ এর প্রতিযোগী ছিলেন।
প্রাথমিক জীবন
রাহুল দেব এবং তার ভাই মুকুল দেব ছিলেন একজন পুলিশ অফিসারের ছেলে।
কর্ম জীবন
২০১৩ সালের ডিসেম্বরে, দেব টেলিভিশনে আত্মপ্রকাশ করেছিলেন, পৌরাণিক টিভি সিরিজ ডেভন কে দেব-মহাদেব -এ অরুনাসুরের ভূমিকায় অভিনয় করেছিলেন । এছাড়া তিনি বিগ বস এর সিজন ১০ এর প্রতিযোগী ছিলেন।
ব্যক্তিগত জীবন
১৬ ই মে ২০০৯ দেবের স্ত্রী রিনা ক্যান্সারে আক্রান্ত হয়ে মারা যায়। এই দম্পতি ১১ বছর ধরে বিবাহিত দাম্পত্তি ছিলেন এবং তাদের এক পুত্র সন্তান রয়েছে।
গ্রীন-টাও থিওরেম
থাম্ব|Green-Tao Theorem with Endre Szemeredi by Oliver Sin, acrylics and oil pastels on canvas, সংখ্যাতত্ত্বে গ্রীন-টাও থিওরেম প্রমাণ করেছেন বেন গ্রীন এবং টেরেন্স টাও যুগ্মভাবে, ২০০৪ সালে। এই উপপাদ্য বলে যে, মৌলিক সংখ্যার ধারা অবাধভাবে পাটিগণিতীয় প্রগ্রমণে পাওয়া যেতে পারে। অন্য কথায়, kটি পদ নিয়ে পাটিগণিতীয় প্রগ্রমণ থাকবে, যেখানে k যেকোনো একটি স্বাভাবিক সংখ্যা। এই প্রমাণটি Szemerédi's theorem এর বর্ধিত রূপ।
২০০৬ সালে টেরেন্স টাও এবং টামার জিগনার বহুপদী প্রগমণকে বর্ণনা করতে এই ফল ব্যবহার করেছিলেন।
পিকিং বিশ্ববিদ্যালয়
পিকিং বিশ্ববিদ্যালয় (চীনা ভাষায়: 北大, ফিনীন: Běijīng Dàxué পেইচিং তাশুয়ে নামেও পরিচিত) চীনের একটি গুরুত্বপূর্ণ গবেষণাধর্মী বিশ্ববিদ্যালয় যা দেশটির রাজধানী বেইজিং শহরে অবস্থিত। বিশ্ববিদ্যালয়টি C9 লীগের সদস্য। ১৮৯৮ সালে প্রাচীন তাইশুয়ে অথবা গুওসিচিয়েন (Guozijian) অথবা রাজকীয় অ্যাকাডেমীর সংস্কার হিসেবে "ইমপেরিয়াল ইউনিভার্সিটি অফ পিকিং" নামে প্রতিষ্ঠিত এই বিশ্ববিদ্যালয় চীনের প্রথমদিকের আধুনিক সরকারি বিশ্ববিদ্যালয়গুলির মধ্যে একটি। প্রতিষ্ঠাকালীন সময়ে এটি চীনের শিক্ষাব্যবস্থার সর্বোচ্চ প্রশাসনের দায়িত্ব পালন করে। ১৯২০ সালের মধ্যে এটি প্রগতিশীল চিন্তাধারার কেন্দ্র হয়ে ওঠে। ছিংহুয়া বিশ্ববিদ্যালয়ের পাশাপাশি এটিও চীনের মূল ভূখন্ডে ধারাবাহিকভাবে শীর্ষসারির একটি বিশ্ববিদ্যালয়।   শিক্ষার পাশাপাশি, পিকিং বিশ্ববিদ্যালয় এর ক্যাম্পাসের মাঠগুলো   এবং এটির প্রথাগত চীনা স্থাপত্যের সৌন্দর্যের জন্য বিশেষভাবে পরিচিত।
এই প্রতিষ্ঠানের ইতিহাসে অনেক অগ্রগামী আধুনিক চীনা চিন্তাবিদের নাম রয়েছে, যাঁরা এখানে পাঠদান করেছেন। তাঁদের মধ্যে রয়েছেন: লু জুন, মাও সেতুং, Gu হংমিং, হু শিহ, লি ডাচাও, এবং চেন ডুজিউ। চীনের নতুন সংস্কৃতি আন্দোলনের সূত্রপাত, ৪ মে আন্দোলন,  ১৯৮৯ সালে তিয়েনআনমেন চত্বরে বিক্ষোভ এবং অন্যান্য গুরুত্বপূর্ণ ঘটনায় পিকিং বিশ্ববিদ্যালয়ের প্রভাব রয়েছে।
ইতিহাস
১৮৯৮ সালের ৩ জুলাই প্রতিষ্ঠার সময় প্রতিষ্ঠানটি ইমপেরিয়াল ইউনিভার্সিটি অফ পিকিং নামে পরিচিত ছিল । একশ দিনের সংস্কারের অংশ হিসেবে প্রাচীন তাইক্সু অথবা গুওযিজিয়ান অথবা ইমপেরিয়াল একাডেমীর সংস্কার হিসেবে এই প্রতিষ্ঠান প্রতিষ্ঠিত হয়। ১৯১২ সালে জিনহাই বিপ্লবের পরে ইমপেরিয়াল ইউনিভার্সিটির নাম পরিবর্তন করে রাখা হয় "ন্যাশনাল বেইজিং ইউনিভার্সিটি  ". ১৯১৭ সালের ৪ জানুয়ারি বিখ্যাত জ্ঞানী চাই ইউয়ানপেই বিশ্ববিদ্যালয়ের সভাপতি নিযুক্ত হন এবং তিনি ১৪টি ডিপার্টমেন্ট ও ২০০০ শিক্ষার্থীর অন্তর্ভুক্তি ঘটিয়ে বিশ্ববিদ্যালয়টিকে চীনে উচ্চ শিক্ষার বৃহত্তম প্রতিষ্ঠানে রুপান্তরে সাহায্য করেন। একাডেমিক স্বাধীনতার জার্মান মডেলে অনুপ্রাণিত হয়ে চাই এখানে বুদ্ধিগত দিক থেকে বৈচিত্র্যময় শিক্ষকমণ্ডলী নিয়ে আসেন যাঁদের মধ্যে ছিলেন হু শিহ, চেন ডুজিউ এবং লু জুন। ১৯১৯ সালে পিকিং বিশ্ববিদ্যালয়ের শিক্ষার্থীরা চৌঠা মে আন্দোলন শুরু করে। বেইয়াং সরকার আন্দোলন থামানোর জন্য পিকিং বিশ্ববিদ্যালয় ক্যাম্পাস সিলগালা করলে চাই পদত্যাগ করেন। ১৯২০ সালে নানকিং বিশ্ববিদ্যালয়ের সাথে পিকিং বিশ্ববিদ্যালয় প্রথম চীনা বিশ্ববিদ্যালয় হিসেবে মেয়ে শিক্ষার্থী ভর্তি করে। (১৯২০ সালে পিকিং বিশ্ববিদ্যালয় প্রথম কয়েকজন মেয়ে অডিট শিক্ষার্থী ভর্তি করে কিন্তু ফরমাল শিক্ষার্থী ভর্তি করেনি এবং নানকিং বিশ্ববিদ্যালয় ৮ জন ফরমাল শিক্ষার্থী এবং ৫০ জন অডিট শিক্ষার্থী গ্রহণ করে যার ফলে ছেলে ও মেয়েদের একত্রে পড়ান হয় এমন বিশ্ববিদ্যালয় থেকে প্রথম চীনা নারী স্নাতক ছিল নানকিং বিশ্ববিদ্যালয়ের।) ১৯৩৭ সালে চীন-জাপান যুদ্ধ শুরু হওয়ার পর (যার ফলে জাপানের নিয়ন্ত্রণ পূর্ব চীন পর্যন্ত বিস্তার লাভ করে) পিকিং বিশ্ববিদ্যালয় চ্যাংসায় স্থানান্তরিত হয়ে যায় এবং টিসিংহুয়া বিশ্ববিদ্যালয় এবং নানকিং বিশ্ববিদ্যালয়ের সাথে মিলিত হয়ে চ্যাংসা অস্থায়ী বিশ্ববিদ্যালয় গঠন করে। ১৯৩৮ সালে বিশ্ববিদ্যালয় তিনটি আবার স্থানান্তরিত হয় এবং এবার কুনমিং যেয়ে ন্যাশনাল সাউথওয়েস্টার্ন এসোসিয়েটেড ইউনিভার্সিটি গঠন করে। দ্বিতীয় বিশ্বযুদ্ধের পর ১৯৪৬ সালে পিকিং বিশ্ববিদ্যালয় আবার বেইজিং-এ ফিরে আসে। ঐ সময়ে বিশ্ববিদ্যালয়টিতে ৬টি অনুষদ (আর্টস, বিজ্ঞান, আইন, মেডিসিন, প্রকৌশল ও কৃষি) ও মানবিকের জন্য একটি রিসার্চ ইন্সটিটিউট ছিল। শিক্ষার্থী ভর্তির সংখ্যা তিন হাজারে গিয়ে দাঁড়ায়।
১৯৪৯ সালে চীন প্রজাতন্ত্র প্রতিষ্ঠিত হওয়ার পর পিকিং বিশ্ববিদ্যালয়কে এর “ন্যাশনাল” উপাধি হারাতে হয় এটা বোঝানোর জন্য যে নতুন সমাজতান্ত্রিক ব্যবস্থায় সমস্ত বিশ্ববিদ্যালয় হবে সরকারি। ১৯৫২ সালে চীন সরকার এর উচ্চ শিক্ষা খাতকে পুনর্গঠনের সিদ্ধান্ত নেয় এবং নির্দিষ্ট বিশ্ববিদ্যালয়ের অধীনে নির্দিষ্ট বিষয় রাখার সিদ্ধান্ত নেয়। এর ফলে টিসিংহুয়া বিশ্ববিদ্যালয় ও ইয়েঞ্চিং বিশ্ববিদ্যালয়ের বিজ্ঞান অনুষদ পিকিং বিশ্ববিদ্যালয়ের অধীনে আসে। একই সময়ে পিকিং বিশ্ববিদ্যালয়কে আইন, মেডিসিন, প্রকৌশল ও কৃষি অনুষদ হারাতে হয় যেগুলো অন্য বিশ্ববিদ্যালয়ে স্থানান্তরিত হয় অথবা নতুন কলেজে অন্তর্ভুক্ত করা হয়। ইয়েঞ্চিং বিশ্ববিদ্যালয় বন্ধ হতে হয় এবং পিকিং বিশ্ববিদ্যালয় ডাউনটাউন পিকিং থেকে ইয়েঞ্চিং বিশ্ববিদ্যালয় ক্যাম্পাসে এসে পড়ে।
পিকিং বিশ্ববিদ্যালয়ে সাংস্কৃতিক বিপ্লবের প্রথম আঘাত লাগে ১৯৬৬ সালে এবং ১৯৬৬ এবং ১৯৭০ এর মাঝে শিক্ষা কার্যক্রম বন্ধ থাকে।
২০০০ সালে বেইজিং মেডিকেল ইউনিভার্সিটিকে পিকিং বিশ্ববিদ্যালয়ে অন্তর্ভুক্ত করা হয় এবং পিকিং বিশ্ববিদ্যালয় স্বাস্থ্যবিজ্ঞান ক্যাম্পাসে পরিণত হয়। বর্তমানে পিকিং বিশ্ববিদ্যালয়ের অধীনে ৮টি হাসপাতাল ও ১২টি শিক্ষা হাসপাতাল আছে।
দ্য এক্সপ্রেস ট্রিবিউন
দ্য এক্সপ্রেস ট্রিবিউন পাকিস্তান ভিত্তিক একটি দৈনিক ইংরেজি ভাষার সংবাদপত্র। এটি ডেইলি এক্সপ্রেস মিডিয়া গ্রুপের ফ্ল্যাগশিপ প্রকাশনা। এটি আন্তর্জাতিক নিউইয়র্ক টাইমসের সাথে অংশীদারিত্বে পাকিস্তানের একমাত্র আন্তর্জাতিকভাবে অনুমোদিত সংবাদপত্র, দ্য নিউ ইয়র্ক টাইমসের বৈশ্বিক সংস্করণ। করাচিতে সদর দফতর, এটি লাহোর, ইসলামাবাদ এবং পেশোয়ারের অফিস থেকেও কপি মুদ্রণ করে। এটি ১২ এপ্রিল ১৯৯৯ সালে ব্রডশীট বিন্যাসে চালু করা হয়েছিল, একটি নিউজ ডিজাইনের সাথে প্রথাগত পাকিস্তানি সংবাদপত্রের থেকে আলাদা।
পিকিং বিশ্ববিদ্যালয়
ইতিহাস
২০০১ সালে পিকিং বিশ্ববিদ্যালয় শেনজেনে দূরবর্তী ক্যাম্পাস স্থাপন করে। এই ক্যাম্পাসেই ২০০৪ সালে দ্বিতীয় বিজনেস স্কুল প্রতিষ্ঠা করা হয়।
২০১৪ সালে পিকিং বিশ্ববিদ্যালয় iইয়েঞ্চিং স্কলার নামে একটি নতুন বৈশ্বিক নেতৃত্বের স্নাতক কর্মসূচি ২০১৫ সালে শুরু করার পরিকল্পনা হাতে নেয় যা ক্যাম্পাসের কেন্দ্রে সাম্প্রতিক সময়ে নির্মিত আবাসিক ইয়েঞ্চিং একাডেমীতে অবস্থিত। এই কর্মসূচির আওতায় ১০০ এলিট শিক্ষার্থীকে মাস্টার ডিগ্রীর জন্য সংশ্লিষ্ট লেখাপড়ায় একবছরের সম্পূর্ণ বৃত্তি দিবে।
২০১৪ সালে পিকিং বিশ্ববিদ্যালয় ২০১৫ সালে শুরু করার জন্য পরিকল্পিত এশিয়ান ফিউচার লিডার্স স্কলারশিপ কর্মসূচিতে যুক্ত হয়। এই কর্মসূচির আওতায় পূর্ব এশিয়ার ১০০ জন শিক্ষার্থীকে পিকিং বিশ্ববিদ্যালয়সহ এশিয়ার বেশ কয়েকটি খ্যাতনামা বিশ্ববিদ্যালয়ে এমবিএ অথবা এমপিএ করার জন্য সম্পূর্ণ বৃত্তি দেয়া হয়।
শিক্ষায়তন
পিকিং বিশ্ববিদ্যালয় চীনের একটি জাতীয় পর্যায়ের প্রধান বিশ্ববিদ্যালয়। বিশ্ববিদ্যালয়টি ৩০টি কলেজ এবং ১২টি বিভাগ, স্নাতকপূর্ব শিক্ষার্থীদের জন্য ৯৩টি বিষয়, দ্বিতীয় ব্যাচেলর ডিগ্রীর জন্য ২টি বিষয়, মাস্টার ডিগ্রীর জন্য ১৯৯টি বিষয় এবং ডক্টরাল শিক্ষার্থীদের জন্য ১৭৩টি বিষয় নিয়ে গঠিত। মৌলিক বিজ্ঞানে গবেষণা ও পাঠদানের পাশাপাশি বিশ্ববিদ্যালয়টি ফলিত বিজ্ঞানে গবেষণা ও পাঠদানে উন্নয়ন ঘটিয়েছে।
বর্তমানে বিশ্ববিদ্যালয়টিতে ২১৬টি রিসার্চ ইন্সটিটিউট এবং গবেষণা কেন্দ্র, ২টি জাতীয় প্রকৌশল গবেষণা কেন্দ্র, ৮১টি জাতীয় গুরুত্বপূর্ণ বিষয়, ১২টি জাতীয় গুরুত্বপূর্ণ গবেষণাগার। ৪.৫ মিলিয়ন গ্রন্থ বিশ্ববিদ্যালয় গ্রন্থাগারকে এশিয়ার বৃহত্তম গ্রন্থাগারে পরিণত করেছে।
রাষ্ট্রের আধুনিকায়নের চাহিদার কথা মাথায় রাখে বিশ্ববিদ্যালয়টি এর মৌলিক বৈজ্ঞানিক গবেষণার সাথে উচ্চশিক্ষিত জ্ঞানী ও পেশাদারিত্বে দক্ষ ব্যক্তিবর্গের প্রশিক্ষণের সমন্বয় করেছে। পিকিং বিশ্ববিদ্যালয়, জর্জিয়া ইন্সটিটিউট অফ টেকনোলজি এবং ইমোরি বিশ্ববিদ্যালয় যৌথভাবে ওয়ালেস এইচ. কৌল্টার ডিপার্টমেন্ট অফ বায়োমেডিকেল ইঞ্জিনিয়ারিং প্রোগ্রাম পরিচালনা করে যা যুক্তরাষ্ট্রের র্যাংয়কিং-এ দ্বিতীয় অবস্থানে রয়েছে।
বিশুদ্ধ ও ফলিত বিজ্ঞানসমূহ, সমাজবিজ্ঞান, মানবিক, ব্যবস্থাপনা ও শিক্ষা প্রভৃতি জ্ঞানের বিভিন্ন শাখা নিয়ে পিকিং বিশ্ববিদ্যালয় শিক্ষা ও গবেষণার কেন্দ্রে পরিণত হয়েছে।
গত শতাব্দীতে পিকিং বিশ্ববিদ্যালয়ের ৪০০ শিক্ষার্থী পরবর্তীতে চীনের অন্যান্য গুরুত্বপূর্ণ বিশ্ববিদ্যালয়ের প্রেসিডেন্ট হয়েছেন। যাদের মধ্যে আছেন টিসিংহুয়ার প্রাক্তন প্রেসিডেন্ট লুও জিয়ালুন, রেন্মিন বিশ্ববিদ্যালয়ের প্রেসিডেন্ট ইউয়ান বাওহুয়া, ঝেজিয়াং বিশ্ববিদ্যালয়ের প্রেসিডেন্ট কিয়ান সানকিয়াং, ফুদান বিশ্ববিদ্যালয়ের প্রেসিডেন্ট চ্যাং চিরাং, নাঙ্কাই বিশ্ববিদ্যালয়ের প্রেসিডেন্ট ট্যাং ওয়েইজাও, চাইনিজ ইউনিভার্সিটি অফ সাইন্স অ্যান্ড টেকনোলজির প্রেসিডেন্ট গুয়ান ওয়েইয়ান এবং আরও অনেকে।
ইউএস নিউজ অ্যান্ড ওয়ার্ল্ড রিপোর্ট পিকিং বিশ্ববিদ্যালয়কে বিশ্বে ৪১ তম, চীনে ১ম এবং এশিয়ায় ২য় ঘোষণা করে। টাইমস হায়ার এডুকেশন অ্যান্ড এমারজিং ইকোনোমিকস এর সূচনাকালেই এটি শীর্ষস্থান লাভ করে।
দ্যনিস মুকওয়েগে
থাম্ব|মহিলা রোগীদের সঙ্গে মুকওয়েগে ড. মুকওয়েগে দ্যনিস মুকওয়েগে (জন্ম ১লা মার্চ ১৯৫৫) কঙ্গোর একজন স্ত্রীরোগবিশারদ এবং নোবেল শান্তি পুরস্কার বিজেতা। তিনি বুকাবু'তে পেনজি হাসপাতাল প্রতিষ্ঠা করেন এবং সেখানেই কর্মরত আছেন, যেখানে তিনি বিদ্রোহী বাহিনী কর্তৃক ধর্ষণের শিকার নারীদের চিকিত্‍সা দিয়ে থাকেন।
দ্বিতীয় কঙ্গো যুদ্ধ থেকেই তিনি ধর্ষণের শিকার হাজারো নারীকে চিকিত্‍সা সেবা প্রদান করে আসছেন। তার আঠারো ঘণ্টার কর্মদিবসে তিনি দৈনিক দশটি অস্ত্রোপচার করে থাকেন। ২০১৮ সালে তিনি এবং নাদিয়া মুরাদ "যৌন নিপীড়নকে যুদ্ধের হাতিয়ার হিসেবে ব্যবহার এবং সশস্ত্র সংঘাত বন্ধে তাদের প্রচেষ্টার কারণে" যৌথভাবে শান্তিতে নোবেল পুরস্কার লাভ করেন।
পেশাজীবন
ফ্রান্সে পড়াশোনা শেষে দ্যনিস মুকওয়েগে পুনরায় লেমেরা হাসপাতালে যোগদান করেন, কিন্তু প্রথম কঙ্গো যুদ্ধ শুরু হওয়ার পর অনেকগুলো হিংসাত্মক ঘটনার কারণে তিনি বুকাবুতে ফিরে আসেন এবং ১৯৯৯ সালে সেখানে পেনজি হাসপাতাল প্রতিষ্ঠা করেন।
প্রতিষ্ঠার পর থেকে পেনজি হাসপাতালে জটিল স্ত্রীরোগ এবং ট্রমায় আক্রান্ত ৮৫ হাজারের অধিক (এক হিসাব অনুযায়ী এদের ৬০ শতাংশ যৌন নিপিড়নের স্বীকার) নারী রোগীকে সেবা দিয়ে আসছে, আর এসব রোগীর অধিংকাশই আসতেন সংঘাতপূর্ণ এলাকা থেকে। জার্মান ইনস্টিটিউট ফর মেডিক্যাল মিশন (ডিআইএইএম) মুকওয়েগেকে তার কাজে অর্থ ও ঔষধ প্রদানের মাধ্যমে সহযোগিতা করে আসছে।
জাতিসংঘে ভাষণ
২০১২ সালের সেপ্টম্বরে দ্যনিস মুকওয়েগে জাতিসংঘে এক ভাষণ প্রদান করেন, যেখানে তিনি গনতান্ত্রিক কঙ্গো প্রজাতন্ত্রের বিপুল হারে গনধর্ষণের ঘটনার তীব্র নিন্দা জানান, এবং যথাযথ পদক্ষেপ না নেওয়ার জন্য কঙ্গো সরকার এবং অন্যান্য দেশের সমালোচনা করেন। তার মতে,"এটি একটি অন্যায্য যুদ্ধ এবং কেবল নারীদের প্রতি নির্যাতন এবং ধর্ষনকে যুদ্ধের কৌশল হিসেবে ব্যবহার করা হয়েছে।"
হত্যাচেষ্টা
২৫ অক্টোবর ২০১২ সালে, চার অস্ত্রধারী ব্যক্তি তাঁর বাসভবনে হামলা চালায়, কিন্তু তখন তিনি বাড়িতে ছিলেন না। হামলাকরীরা দ্যনিস মুকওয়েগের কন্যাকে জিম্মি করে এবং তাঁর ফেরার অপেক্ষা করতে থাকে। মুকওয়েগে ফেরার পর অস্ত্রধারীরা তাঁর দেহরক্ষীকে হত্যা করে এবং গোলাগুলির সময় মাটিতে পড়ে যাওয়ার ফলে মুকওয়েগে বেঁচে যান। হত্যাচেষ্টার পর মুকওয়েগে ইউরোপে চলে যান এবং পেনজি হাসপাতাল জানায় যে, তাঁর অনুপস্থিতে এর নিয়মিত কার্যক্রমে বিঘ্ন ঘটছে।
১৪ জানুয়ারী ২০১৩ সালে তিনি পুনরায় বুকাবুতে ফিরে আসেন, যেখানে তিনি ২০ মাইলব্যাপী দীর্ঘ ভীড়ে জনগনের উষ্ণ অভ্যর্থনা লাভ করেন, বিশেষ করে তাঁর রোগীদের থেকে, যারা আনারস ও পেঁয়াজ বিক্রি করে তাঁর ফেরার টিকিটের জন্য অর্থ সংগ্রহ করেছিল।
ভারতের সাধারণ নির্বাচন, ১৯২৩
১৯২৩ সালে সাধারণ নির্বাচন কেন্দ্রীয় বিধানসভা পরিষদ ও প্রাদেশিক পরিষদ উভয়ের জন্য ব্রিটিশ ভারতের মধ্যে অনুষ্ঠিত হয়। সেন্ট্রাল লেজিসলেটিভ এসেম্বলির ১৪৫টি আসন ছিল যার মধ্যে ১০৫টি জনসাধারণের দ্বারা নির্বাচিত হয়েছিল।
বটতৈল ইউনিয়ন
বটতৈল ইউনিয়ন বাংলাদেশের খুলনা বিভাগের কুষ্টিয়া জেলার কুষ্টিয়া সদর উপজেলার একটি ইউনিয়ন পরিষদ। এটি ৪৪.৯৯ কিমি২ (১৭.৩৭ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৪৩,৮১৭ জন। ইউনিয়নটিতে মোট গ্রামের সংখ্যা ১৩টি ও মৌজার সংখ্যা ৩টি।
সামুদ্রিক পানি গ্রিনহাউজ
একটি সামুদ্রিক পানি  গ্রীনহাউস  হচ্ছে একটি  গ্রীনহাউস  কাঠামো যা শস্যের বৃদ্ধি এবং শুষ্ক অঞ্চলে মিঠা পানির উৎপাদন সক্ষম করে  যা পৃথিবীর স্থলভাগের প্রায় এক তৃতীয়াংশ গঠন করে।এটি বিশ্বব্যাপী  পানির ঘাটতি,  পিক জলের এবং লবণ-সংক্রামক মাটির কমানোর কাজ করে। সিস্টেমটি সমুদ্রের জল  এবং সৌর শক্তি ব্যবহার করে।  গ্রিনহাউসের অনুরূপ প্যাড এবং ফ্যান  কাঠামো  কিন্তু অতিরিক্ত বাষ্পীভবনকারী এবং ঘনীভূতকারী ব্যবহার করে। শীতল ও আর্দ্র পরিবেশ তৈরি করতে সামুদ্রিক পানি গ্রিনহাউসে পাম্প করা হয় যা নাতিশীতোষ্ণ ফসলের চাষের  জন্যে অনুুকূূল পরিস্থিতি।  সৌর বিশোধন নীতি দ্বারা ঘনীভূত অবস্থায় মিঠা পানি তৈরি করা হয় যা লবণ ও ভেজাল মুক্ত। অবশেষে, বাকি আর্দ্র বায়ু গ্রিনহাউস থেকে বের করা হয় এবং বাইরের গাছপালার বৃদ্ধির জন্য ব্যবহৃত হয়।
প্রকল্পসমূহ
সি-ওয়াটার গ্রিনহাউস লিমিটেড
১৯৯১ সালে চার্লি প্যাটনের সংস্থা লাইট ওয়ার্কস লিমিটেড দ্বারা সমুদ্রসীমা গ্রীনহাউস ধারণাটি প্রথম গবেষণা এবং বিকাশ করা হয়েছিল, যা এখন সিওয়াটার গ্রিনহাউস লিমিটেড হিসাবে পরিচিত। চার্লি প্যাটন এবং ফিলিপ ডেভিস টেনেরিফের ক্যানারি দ্বীপে ১৯৯২ সালে শুরু হওয়া প্রথম অগ্রণী প্রকল্পে কাজ করেছিলেন। একটি সামুদ্রিক গ্রিনহাউসের প্রোটোটাইপ যুক্তরাজ্যে একত্রিত করা হয়ে এবং টেনেরিফের ৩৬০ বর্গমিটার এলাকা জুড়ে নির্মিত হয়েছিল। টমেটো, পালং শাক, বামন মটর, মরিচ, আর্টিকোকস, ফরাসি মটরশুটি এবং লেটুস সহ নাতিশীতোষ্ণ ফসল সফলভাবে চাষ করা হয়েছিল।
দ্বিতীয় অগ্রণী নকশা সংযুক্ত আরব আমিরাত, আবুধাবি, আল-আর্যাম দ্বীপের উপকূলে ২০০০ সালে স্থাপন করা হয়েছিল। নকশাটি একটি হালকা ইস্পাত কাঠামোর মতো, বহু-স্প্যান বহুসুড়ঙ্গের অনুরূপ, যা সম্পূর্ণ সৌরশক্তির উপর নির্ভর করে। গ্রিনহাউসের নকশা উন্নত করতে তাপমাত্রা হ্রাস করে এবং মিঠা পানির উৎপাদন বাড়িয়ে একটি পাইপ বিন্যাস স্থাপন করা হয় । এই গ্রিনহাউসের ক্ষেত্রফল ৮৬৪ বর্গমিটার এবং  দৈনিক ১ ঘনমিটার পানি তৈরি করে যা দ্বারা  প্রতিদিনের সেচের কাজ হয়ে যায়।
তৃতীয় অগ্রণী সামুদ্রিক পানি গ্রীনহাউস, ৮৬৪ বর্গমিটার, ওমানের মাসকটের কাছে রয়েছে যা প্রতিদিন ০.৩ থেকে ০.৬ ঘনমিটার মিঠা জল উৎপন্ন করে। সুলতান কাবুস বিশ্ববিদ্যালয়ের সহায়তায় এই প্রকল্পটি তৈরি করা হয়। এটি বাতিনা উপকূলে একটি টেকসই উদ্যানবিষয়ক ক্ষেত্রের উন্নয়নের সুযোগ সরবরাহ করে। এই প্রকল্পগুলি একটি তাপগতিবিদ্যার  অনুকরণ মডেলের বৈধতা প্রদানে সক্ষম হয়েছে যাকে উপযুক্ত আবহাওয়া সংক্রান্ত তথ্য দিলে, সামুদ্রিক পানি গ্রিনহাউস পৃথিবীর অন্যান্য স্থানে কীভাবে কাজ করবে তার সঠিক পূর্বাভাস দেয় এবং পরিমাণ নির্ধারণ করে।
চতুর্থ প্রকল্পটি অস্ট্রেলিয়ায় অবস্থিত পোর্ট অগাস্টা-এ বাণিজ্যিকভাবে ২০১০ সালে স্থাপন করা হয়। এটি বর্তমানে একটি ২০ হেক্টর সামুদ্রিক পানি গ্রীনহাউস, যার মালিকানা এবং পরিচালনা সুন্দরপ ফার্মস করে, যেটির এরা আরও বিকাশ করেছে ।
পঞ্চম নকশাটি সোমালিয়ার বার্বেরায় ২০১৭ সালে নির্মিত হয়েছিল। উন্নত গ্রিনহাউজ মডেলিং কৌশলের সাহায্যে সরল এবং স্বল্পমূল্যে নকশাটি গবেষণা করা হয়েছিল। এই নকশায় ছায়ার ব্যবস্থা রয়েছে যা কেন্দ্রীয় বাষ্পীভবনমূলক শীতল উপাদানকে ধরে রাখে।
সাহারা বন প্রকল্প
সাহারা ফরেস্ট প্রজেক্ট (এসএফপি) জর্ডান এবং কাতারে নির্মিত অগ্রণী প্রকল্পগুলি ও সামুদ্রিক পানি গ্রিনহাউজ প্রযুক্তি এবং ঘনীভূত সৌর শক্তির  সমন্বয় করেছে। সামুদ্রিক পানি গ্রীনহাউস প্রতিদিন হেক্টর প্রতি ৫০ ঘনমিটার সমুদ্রের জল বাষ্পীভূত করে এবং ৫ ঘনমিটার মিঠা পানি উৎপন্ন করে। পিভি প্যানেলের মাধ্যমে ১৩৫০ বর্গমিটার বর্ধনশীল অঞ্চল সহ ৩ হেক্টর জমিতে সৌরশক্তি উৎপাদনের ক্ষমতা ৩৯ কিলোওয়াট । গ্রিনহাউসগুলি বাইরের তাপমাত্রার চেয়ে ১৫ ডিগ্রি শীতল, যা প্রতি বছর ১৩০,০০০ কেজি শাকসবজি এবং দিনে ২০,০০০ লিটার পর্যন্ত মিঠা পানি উৎপাদনে সক্ষম। এমনকি, বিপর্যস্ত জমির মাটি প্রতিস্থাপন এবং পুনর্নির্মাণ যা নাইট্রোজেন-ফিক্সিংয়ের মাটির পুনরুদ্ধারের মাধ্যমে করা হয়  এবং কৃষি ও লোনা পানির বাষ্পীভবনের  বর্জ্য পণ্যগুলিকে কাজে লাগিয়ে মরুভূমির লবণ-অপসারণকারী  উদ্ভিদ উৎপাদন হয় যা এ প্রকল্পের অন্তর্ভুক্ত ।
প্রক্রিয়া
একটি সামুদ্রিক জল গ্রীনহাউস আশেপাশের পরিবেশকে ব্যবহার করে নাতিশীতোষ্ণ ফসল এবং মিঠা জল উৎপাদন করে। মাইক্রোক্লাইমেট শীতল করার নকশাটি সাধারণত আদ্রতা এবং অনাদ্রতার (এইচডি) বিলবণীকরণ প্রক্রিয়া অথবা একাধিক-প্রভাব আদ্রতা দ্বারা গঠিত।. একটি সাধারণ সামুদ্রিক পানি গ্রীনহাউসে দুটি বাষ্পীয় (বাষ্পীভবনকারী) কুলার, একটি ঘনক, পাখা, সমুদ্রের জল এবং পাতিত পানির পাইপ এবং বাষ্পীভবনকারী দুটির মাঝে ফসলের সমন্বয়ে গঠিত। এটি পরিকল্পনামূলক চিত্র ১ এবং ২ এ দেখানো হল।প্রক্রিয়াটি গ্রিনহাউসের  নিয়ন্ত্রিত পরিবেশের মধ্যে লবণাক্ত পানি থেকে  বাষ্পীকরণের মাধ্যমে  প্রাকৃতিক পানিবিদ্যুৎচক্র পুনর্গঠন করে এবং পরে ঘনীভূত করে তা মিঠা পানি হিসেবে পুনরুদ্ধার করে। সিস্টেমের প্রথম অংশে একটি সমুদ্র জল, একটি বাষ্পীভবনকারী এবং একটি ঘনীভবনকারী যন্ত্র রয়েছে। গ্রিনহাউসের সামনের প্রাচীরটি একটি সমুদ্রের জলে-ভেজা বাষ্পীভবনকারী নিয়ে গঠিত যা প্রবাহিত বাতাসের মুখোমুখি হয়ে থাকে। এগুলি বেশিরভাগই ঢেউতোলা কার্ডবোর্ড দ্বারা গঠিত যা চিত্র ৩-এ দেখানো হল। যদি  পর্যাপ্ত পরিমাণে বাতাস না থাকে তবে পাখাগুলো বাষ্পীভবনের মধ্য দিয়ে বাহিরের বাতাসকে গ্রিনহাউসের ভেতরে আনে। চতুষ্পার্শবর্তী উষ্ণ বায়ু সমুদ্রের জলের সাথে তাপের আদান প্রদান করে যা এটিকে শীতল এবং আর্দ্রতা রাখে।  শীতল এবং আর্দ্র বাতাস ফসল  বৃদ্ধির জন্য পর্যাপ্ত পরিবেশ তৈরি করে। অবশিষ্ট বাষ্পীয়ভবন পদ্ধতিতে শীতল করা সমুদ্রের পানি সংগ্রহ করা হয় এবং তরল পদার্থ হিসাবে ঘনীভবনকারীর মধ্যে পাম্প করা হয়। প্রচলিত গ্রিনহাউসগুলিতে পর্যাপ্ত তাপমাত্রা বৃদ্ধির জন্য সৌর তাপের মাধ্যমে মাধ্যমে একটি উষ্ণ পরিবেশ তৈরি করে, অন্যদিকে সামুদ্রিক পানি গ্রিনহাউস বিপরীত কাজ করে অর্থাৎ পরিবেশকে শীতল রাখে। ছাদগুলোতে সালোকসংশ্লেষণ সম্পাদনের জন্য অবলোহিত তাপ আটকে রাখে এবং শুধুমাত্র দৃশ্যমান আলোকে প্রবেশের সুযোগ করে দেয়। সিস্টেমের দ্বিতীয় অংশে অপর বাষ্পীভবনকারী রয়েছে। সমুদ্রের জল প্রথম বাষ্পীভবনকারী মধ্য দিয়ে প্রবাহিত হয়ে যায় যা এটিকে অল্প উষ্ণ করে এবং পর্যাপ্ত উষ্ণ হওয়ার জন্যে দ্বিতীয় বাষ্পীভবনকারীর মধ্য দিয়ে প্রবাহিত হওয়ার পূর্বে ছাদের সৌরতাপ সংগ্রাহকের মধ্য দিয়ে প্রবাহিত হয়। সমুদ্রের পানি বা তরল পদার্থ একাধিক বাষ্পীভবনকারী, সৌর উষ্ণকারক পাইপ এবং ঘনীভবনকারী  দ্বারা গঠিত  সার্কিটের মধ্য দিয়ে প্রবাহিত হয় যা  সমুদ্রের পানি গ্রহণ  এবং মিঠা পানির উৎপাদন করে। মিঠা পানি গরম এবং অপেক্ষাকৃত উচ্চ আর্দ্রতা সম্পন্ন বায়ু দ্বারা তৈরি যা সেচের জন্য পর্যাপ্ত পাতিত পানি উৎপাদন করতে পারে। মিঠা পানির পরিমাণটি বায়ুর তাপমাত্রা, আপেক্ষিক আর্দ্রতা, সৌর বিকিরণ এবং বায়ু প্রবাহের হার দ্বারা নির্ধারিত হয়।  উপযুক্ত আবহাওয়া সংক্রান্ত তথ্য দ্বারা  এই শর্তগুলি নকশা করা যেতে পারে যা যেকোন উপযুক্ত জায়গায় নকশা এবং প্রক্রিয়াটিকে অনুকূল করে তোলে ।
প্রযোজ্যতা
কৌশলটি সমুদ্রের নিকটবর্তী শুষ্ক অঞ্চলের জন্য প্রযোজ্য। পানি পাম্প করার জন্য প্রয়োজনীয় শক্তি বিবেচনা করে সমুদ্র থেকে ওই স্থানের দূরত্ব এবং উচ্চতা মূল্যায়ন করা হয়। উপকূলে এমন অসংখ্য উপযুক্ত জায়গা রয়েছে; অন্যগুলো সমুদ্রপৃষ্ঠের নিচে, যেমন মৃত সাগর এবং কাতারা ডিপ্রেশন যেখানে জলবাহী চাপকে  শক্তিতে রূপান্তরের জন্য জলবিদ্যুৎ প্রকল্পগুলি প্রস্তাব দেওয়া হয়েছে, যেমন লোহিত সাগর-মৃত সাগর কেনেল।.
অধ্যয়ন
১৯৯৬ সালে প্যাটন এবং ডেভিস টেনেরিফ, কেপ ভার্দে, নামিবিয়া এবং ওমানের গ্রিনহাউসের ফোর্সড ভেন্টিলেশন মডেল হিসাবে ম্যাটল্যাবের অধীনে সিমুলিংক টুলকিট ব্যবহার করেছিলেন। গ্রিনহাউসটিকে প্রবাহমান বায়ু, বাষ্পীভবনের মাধ্যমে শীতলকরণ, পরিবাহীকরণ, সৌর উষ্ণকরণ, দেয়াল এবং ছাদ দিয়ে তাপ অপসারণ এবং ঘনীভবনের মাধ্যমে গবেষণায় বিশ্লেষণ করা হয়। তারা দেখতে পেল যে উদ্ভিদের প্রয়োজনীয় পানির পরিমাণ ৮০% হ্রাস পেয়েছে এবং ১ ঘনমিটার মিঠা পানি উৎপাদনের জন্যে ২.৬-৬.৮ কিলোওয়াট ঘন্টা বৈদ্যুতিক শক্তির প্রয়োজন।
২০০৫ সালে সংযুক্ত আরব আমিরাতের মডেলটিকে ভিত্তি হিসাবে ব্যবহার করে প্যাটন এবং ডেভিস তাপীয় মডেলের সাথে নকশার বিকল্পসমূহ মূল্যায়ন করেন। একটি উন্নত সমুদ্রের পানি সার্কিটের সন্ধানে যা পরিবেশকে শীতল এবং সর্বাধিক পরিমাণে মিঠা পানির উৎপাদনেে সক্ষম, তারা তিনটি বিষয়ে অধ্যয়ন করে: ছিদ্রযুক্ত পর্দা, সি-আকৃতির বায়ু পথ এবং পাইপের বিন্যাস। পরীক্ষায় দেখা গেছে যে একটি পাইপের বিন্যাস সেরা ফলাফল দিয়েছে: বায়ুর তাপমাত্রা ১ ডিগ্রি সেন্টিগ্রেড হ্রাস, গড় উজ্জ্বল তাপমাত্রা ৭.৫ ডিগ্রি সেন্টিগ্রেড হ্রাস এবং  মিঠা পানির উৎপাদন ৬৩% বৃদ্ধি করে। সংযুক্ত আরব আমিরাতের দ্বিতীয় অগ্রণী  ডিজাইনের মতো গরম শুষ্ক অঞ্চলের সামুদ্রিক পানি গ্রীনহাউসগুলি উন্নত করতে এটি প্রয়োগ করা যেতে পারে।
২০১৮ সালে, প্যাটন এবং ডেভিস লোনা পানি ব্যবহারের বিষয়ে গবেষণা করে, বায়ুচালিত সামুদ্রিক পানি গ্রীনহাউসগুলিতে শীতলকরণ এবং লবণের উৎপাদনের জন্যে নকশা ও মডেল তৈরির করেন। সমুদ্রের জল  বিলবণীকরণ ফলে নিঃসৃত লোনা পানি বাস্তুতন্ত্রকে বিঘ্নিত করতে পারে কারণ সমপরিমাণে লোনা পানি স্বাদুপানি হিসেবে উৎপাদিত হয়। সমুদ্রের পানি বাষ্পীভবনের সাহায্যে গ্রিনহাউসকে শীতল করে, বায়ুচালিত বাতাস প্রবাহের লোনা পানি মূল্যায়ন পদ্ধতিটি ব্যবহার করে চিত্র ৪ তে ন্যায় লবণ তৈরি করা যেতে পারে।  এই লোনা পানিটি মিঠা পানি উৎপাদনের  সময় উপজাতক হিসেবে তৈরি হয়, তবে তা লবণ তৈরির উপাদান হিসেবেও ব্যবহার করা যেতে পারে, যা পণ্যে রূপান্তরের মাধ্যমে ব্যবসায় ব্যবহার করা যেতে পারে।
এই গবেষণার অতিরিক্ত আবিষ্কারের মধ্যে ছায়া-জালের গুরুত্ব ছিল যা চিত্র ৫-অনুযায়ী একটি পাতলা ফিল্ম দ্বারা মডেল করা হয়েছে। এটি কেবল শীতল‌ই করে না, বাষ্পীভবন শীতল প্যাড থেকে ঠান্ডা বায়ু প্লাম্প ধারণ করে শীতল প্লাম্পটিও দীর্ঘায়িত করে।
ঢাকা-৩
ঢাকা-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঢাকা জেলায় অবস্থিত জাতীয় সংসদের ১৭৬নং আসন।
সীমানা
ঢাকা-৩ আসনটি ঢাকা জেলার কেরানিগঞ্জ উপজেলার জিনজিরা, আগানগর, তেঘরিয়া কোন্ডা ও শুভাঢ্যা এই ৫টি ইউনিয়ন নিয়ে গঠিত।
খাইবার মেইল (সংবাদপত্র)
খাইবার মেইল পেশোয়ার, খাইবার-পাখতুনখাওয়া, পাকিস্তান থেকে প্রকাশিত একটি দৈনিক পত্রিকা ছিল। সংবাদ পরিষেবা ১৯৮৯ সালে বন্ধ হয়ে যায় এবং কোম্পানিটি অন্যান্য প্রিন্ট পরিষেবা প্রদান করতো। তবে সংবাদপত্রটি ২০২০ সালের শেষের দিকে পুনরায় চালু করা হয়েছে এবং এই মুহূর্তে পরীক্ষামূলক প্রিন্ট চলছে।
সরদহ ইউনিয়ন
সরদহ ইউনিয়ন হলো রাজশাহী জেলার চারঘাট উপজেলার একটি ইউনিয়ন। উপজেলা সদরের অদূরের এ ইউনিয়নেই অবস্থিত। এটা ৩ নং সারদা ইউনিয়ন নামে পরিচিত।
উল্লেখযোগ্য ব্যাক্তি
👉 মাজদার রহমান রবি = বীর মুক্তি যোদ্ধা
👉 শামসুল হুদা = বীর মুক্তি যোদ্ধা
👉 এ,বি,এম নওরোজ = ব্রিগেডিয়ার জেনারেল
প্রশাসনিক এলাকা
২০১৮ আইসিসি মহিলা বিশ্ব টুয়েন্টি২০
২০১৮ আইসিসি মহিলা বিশ্ব টুয়েন্টি২০ হচ্ছে ২০১৮-১৯ ক্রিকেট মৌসুমের আইসিসি কর্তৃক পরিচালিত আন্তর্জাতিক টোয়েন্টি২০ ক্রিকেট প্রতিযোগিতা যেটি ওয়েস্ট ইন্ডিজে ২ মার্চ থেকে শুরু হয়ে ২৫ মার্চ ২০১৮ তারিখ পর্যন্ত অনুষ্ঠিত হতে যাচ্ছে। এটি হতে যাচ্ছে আইসিসি মহিলা টি২০ বিশ্বকাপ এর ৬ষ্ঠ সংস্করণ এবং ওয়েস্ট ইন্ডিজ কর্তৃক আয়োজিত ২য় আসর (২০১০ সালের পর)। আন্তর্জাতিক ক্রিকেট কাউন্সিল (আইসিসি) এর ২০১৩ সালের বার্ষিক অধিবেশনে ওয়েস্ট ইন্ডিজ ক্রিকেট বোর্ড কে প্রতিযোগিতাটি আয়োজন করার দায়িত্বভার ন্যস্ত করা হয়। ২০১৫ সালের জানুয়ারীতে আইসিসির বোর্ড মিটিংয়ে প্রতিযোগিতার তারিখ নিশ্চিত করা হয়।
মাঠসমূহ
জানুয়ারী ২০১৮, আইসিসি খেলা অনুষ্ঠিত হওয়ার জন্য তিনটি মাঠের ঘোষণা করে:
আম্পায়ারগণ
২৫ অক্টোবর ২০১৮, আইসিসি প্রতিযোগিতাটি পরিচালনার জন্য কর্মকর্তাদের নিয়োগ করে। ১২ সদস্যের আম্পায়ারগণের সাথে রিচি রিচার্ডসন এবং গ্রায়েম ল্যাবরয় নাম ও যুক্ত করা হয় ম্যাচ রেফারি হিসাবে।
ভ্যানিশিং স্প্রে
thumb|ফ্রি কিকের আগে একজন রেফারি ভ্যানিশিং স্প্রে প্রয়োগ করছেন
ভ্যানিশিং স্প্রে, অদৃশ্য ফেনা নামেও পরিচিত এটি অস্থায়ী দৃশ্যত দাগ দিতে ব্যবহৃত একটি পদার্থ, যা ফুটবল পিচে প্রয়োগ করা হয়। এটি প্রায়শই রেফারি দ্বারা সর্বনিম্ন দূরত্ব নির্দেশ করতে ব্যবহৃত হয় যেমন ডিরেক্ট ফ্রি কিকের সময় প্রতিপক্ষ দলের খেলোয়াড়দের অবস্থান নির্ধারন করতে পারে এবং সেই সাথে কিকটি কোথা থেকে নেওয়া হবে তাও চিহ্নিত করতে পারে। প্রারম্ভিকভাবে প্রয়োগ করার পর পর স্প্রেটি সাদা রং বা পানিযুক্ত শেভিং ফোমের মতো দেখা যায়। এটি এক মিনিটের মধ্যে পুরোপুরি অদৃশ্য হয়ে যায়, কোনও দৃশ্যমান অংশ পিছনে না রেখে।
প্রতিযোগিতার সর্বোচ্চ স্তরে এটি ব্যবহৃত হয়, এই স্প্রে অপ্রয়োজনীয় বিলম্ব প্রতিরোধে সহায়তা করে, অন্যথায় ফ্রি কিকের সময় প্রতিরক্ষামূলক দলকে বাধ্যতামূলক দূরে রাখা কিংবা আক্রমণকারী দলকে অবৈধভাবে বলটি সরানো থেকে বিরত রাখা রেফারির জন্য কঠিন হয়ে পরে। ফুটবলে এর ব্যবহার খেলাধুলার আইন দ্বারা নিয়ন্ত্রিত হয় না, কোনও ম্যাচ, লীগ বা টুর্নামেন্টের পরিচালনা কর্তৃপক্ষের হাতে থাকে।
ওভারভিউ
ভ্যানিশিং স্প্রেটি এরোসোল ক্যান থেকে প্রয়োগ করা হয়, রেফারির শর্টসে সুরক্ষিত একটি খাপে এটি বহন করতে পারেন। ভ্যানিশিং স্প্রে ব্যবহার করবেন কিনা তা রেফারির বিচক্ষনতার উপর সম্পূর্ণভাবে নির্ভর করে। ফ্রি কিকের জায়গা থেকে প্রতিরক্ষামূলক দলের খেলোয়বড়দের ১০ গজ পিছিয়ে যেতে হবে, ভ্যানিশিং স্প্রে ব্যবহার করুক বা না করুক (যদি ফ্রি কিকটি "দ্রুত" নেয়া না হয়)। এটি কেবল তখনই ব্যবহৃত হয় যখন কোনও ফ্রি কিকে গোল হবার সম্ভাবনা বেশি থাকে (যেমন, যখন কোনও দলকে মাঠের অর্ধেক অংশে একটি ফ্রি কিক দেওয়া হয় তখন এটি সাধারণত ব্যবহৃত হয় না)। রেফারি যখন স্প্রে ব্যবহার করতে চান, তিনি সাধারণত বলের জায়গাটি চিহ্নিত করেন আগে, তারপরে পায়ে মেপে ১০ গজ দূরে আবার রেখা চিহ্নিত দাগ দেন। অবশেষে, রেফারি ফ্রি কিকটি নেওয়ার জন্য নির্দেশ দেন, সাধারণত বাঁশিতে ফুঁ দিয়ে। চিহ্নগুলি প্রায় এক মিনিট পরেই অদৃশ্য হয়ে যায়।
প্রযুক্তিগত বিবরণ
এতে পানিতে জল (~ ৮০%), বুটেন গ্যাস (~ ১৭%), সার্ফ্যাক্ট্যান্ট (~ ১%), এবং উদ্ভিজ্জ তেল সহ অন্যান্য উপাদান (~ ২%) থাকতে পারে। স্প্রে ক্যান থেকে বের করলে এতে থাকা তরলযুক্ত বুটেন প্রসারিত হয়। বুটেন তাত্ক্ষণিকভাবে বাষ্পীভূত হয়ে যায়। সার্ফ্যাক্ট্যান্ট (গুলি) বুদবুদকে স্থায়িত্ব দেয় এবং তাই গ্যাস-ইন-লিকুইড কলয়েড (ফোম) ফর্ম করে। বুদবুদগুলি অবশেষে ফেটে পড়ে এবং ফেনা অদৃশ্য হয়ে যায়, কেবলমাত্র জমি এবং সার্ফ্যাক্ট্যান্ট অবশিষ্টাংশ মাটিতে পড়ে থাকে। দুটি বাণিজ্যিক পণ্য উপলভ্য মার্কিন পেটেন্ট অ্যাপ্লিকেশনে আরও প্রযুক্তিগত বিবরণ পাওয়া যাবে: স্পুনি (২০০১) এবং ৯-১৫ (২০১০)।
ইতিহাস
সংযোগ=https://bn.wikipedia.org/wiki/%E0%A6%9A%E0%A6%BF%E0%A6%A4%E0%A7%8D%E0%A6%B0:Tottenham_Vanishing_Spray.jpg|ডান|থাম্ব|রেফারি [[ক্রিস ফয় (রেফারি)|ক্রিস ফয়ে ২০১৪-১৫ প্রিমিয়ার লিগ মরসুমের উদ্বোধনীতে স্প্রেটি ব্যবহার করেন।]] ২০০০ সালে, ব্রাজিলীয় উদ্ভাবক হেইন অ্যালেমেগনে স্প্রেটি "স্পুনি" (স্পো- নে থেকে উচ্চারণ করেন, ফেনার পর্তুগিজ শব্দ, এস্পুমা থেকে) নামে তৈরি করেছিলেন। পেশাদার পর্যায়ে এর প্রথম ব্যবহার ২০০১ সালের ব্রাজিলীয় চ্যাম্পিয়নশিপের, কোপা জোয়াও হ্যাভেলঞ্জে হয়েছিল। রেফারিরা সর্বসম্মতভাবে এর ব্যবহারকে অনুমোদন দিয়েছে এবং ব্রাজিলের প্রতিযোগিতায় স্প্রেটি গ্রহণ করা হয়েছিল। "স্পুনি" এর জন্য একটি আন্তর্জাতিক পেটেন্ট আবেদন এর উদ্ভাবক দ্বারা ৩১ শে মার্চ, ২০০২ এ দায়ের করা হয়েছিল এবং ২৯ শে অক্টোবর, ২০০২ এ এই পেটেন্ট মঞ্জুর হয়েছিল। সেই থেকে স্প্রেটি বহু আন্তর্জাতিক ফুটবল প্রতিযোগিতায় ব্যবহৃত হয়ে আসছে। জুন ২০১৪ সালে স্প্রেটির সর্বশেষ বাণিজ্যিক সংস্করণ "৯-১৫" ফিফা ২০১৪ বিশ্বকাপে আত্মপ্রকাশ করেছিল। "৯-১৫" আর্জেন্টাইন উদ্যোক্তা পাবলো সিলভা দ্বারা বিকাশিত হয়েছিল এবং এর বাণিজ্যিক উৎপাদন ২০০৮ সালে শুরু হয়েছিল।
২০১৮ সালে ব্রাজিলীয় উদ্ভাবক হেইন অ্যালেমেগনে গণমাধ্যমের সাথে কথা বলেছিলেন, ফিফা তাকে স্প্রে দেওয়ার জন্য অর্থ প্রদান করেনি, পরিবর্তে রয়্যালটি না দিয়ে স্প্রে উৎপাদন ও ব্যবহার অব্যাহত রেখেছে। ব্রাজিলের আদালত ফিফার বিরুদ্ধে রায় দিয়েছে তবে তারা বিষয়টি অগ্রাহ্য করে চলেছে।
২০১১ সালের কোপা আমেরিকা টুর্নামেন্ট ছিল জাতীয় দলের জন্য স্প্রেটি ব্যবহারের প্রথম টুর্নামেন্ট। এর সাফল্যের ফলে আমেরিকাতে মেজর লিগ সকারসহ বেশ কয়েকটি জাতীয় লিগ এটি গ্রহণ করেছিল। এটি ২০১৩ সালের তুরস্কের ফিফা অনূর্ধ্ব -২০ বিশ্বকাপ, মাল্টা ও গোজোতে ২০১৪ ইউইএফের ইউরোপীয় অনূর্ধ্ব -১৭ চ্যাম্পিয়নশিপ এবং ব্রাজিলের ২০১৪ ফিফা বিশ্বকাপেও এটি ব্যবহৃত হয়েছে।
আধুনিক ব্যবহার
ভ্যানিশিং স্প্রে হিসাবে প্রথম বিশ্বকাপের ম্যাচটি ছিল ব্রাজিল এবং ক্রোয়েশিয়ার মধ্যকার ১২ জুন ২০১৪ ফিফা বিশ্বকাপের উদ্বোধনী খেলা, রেফারি ইউচি নিশিমুরা ব্যবহার করেছিলেন। স্প্রেটি এখন জার্মানির বুন্দেসলিগার শীর্ষ ফ্লাইট ফুটবলে ব্যবহারের জন্য অনুমোদিত, (যদিও পরিবেশের উদ্বেগের কারণে জার্মানির ভোক্তা সুরক্ষা সংস্থা টিআইভি প্রাথমিকভাবে এটি নিষিদ্ধ করেছিল)। এছাড়াও এটি ইতালির সেরি এ, ফ্রান্সের লিগ ১, স্পেনের লা লিগা, ইংল্যান্ডের প্রিমিয়ার লিগ, মার্কিন যুক্তরাষ্ট্রের মেজর লিগ সকার, ইরান প্রো লীগ, চেক ফার্স্ট লিগ, হংকং প্রিমিয়ার লিগ, অস্ট্রেলীয় এ-লীগ, থাই প্রিমিয়ার লিগ, পর্তুগালের প্রিমেইরা লিগা, পোল্যান্ডের একস্ট্রাক্লাসা, ডেনিশ সুপারলিগা, ইন্ডিয়ান সুপার লিগ, জাপানের জে১-লিগ, এবং ভিয়েতনামের ভি.লীগ১ -এও অনুমোদিত।
লরেন্স আলেকজান্ডার সিডনি জনসন
লরেন্স আলেকজান্ডার সিডনি জনসন এফএএ (২৬ জুন ১৯২৫ – ১ আগস্ট ১৯৯৭) (লরি জনসন নামে সমধিক পরিচিত, উদ্ভিদের নামের পর L.A.S.Johnson হিসেবে ব্যবহৃত হয়) একজন অস্ট্রেলীয় শ্রেণীবিন্যাসগত উদ্ভিদবিজ্ঞানী। তার কর্মজীবনের পুরোটা সময় সিডনির রয়েল বোটানিক গার্ডেন্সে বিভিন্ন পদে, যেমন উদ্ভিদবিজ্ঞানী (১৯৪৮–১৯৭২), পরিচালক (১৯৭২–১৯৮৫) এবং সম্মানিক গবেষণা সাহায্যকারী (১৯৮৬–১৯৯৭), কাজ করেন।
উদ্ভিদবিদ্যায় অবদান
লরি জনসন অন্য জীববিজ্ঞানীদের সাথে সম্মিলিতভাবে বা সম্পূর্ণ স্ব-উদ্যোগে সংবাহী উদ্ভিদের চারটি নতুন গোত্র, ৩৩টি নতুন গণ ও ২৮৬টি নতুন প্রজাতি (মৃত্যুর পর প্রকাশিত বর্ণনাসহ) শনাক্ত ও বর্ণনা করেন। এছাড়া তিনি ৩৯৫টি প্রজাতি নতুন করে বর্ণনা বা শ্রেণীবিন্যস্ত করেন।
লরি জনসন বর্ণিত গোত্রগুলোর মধ্যে রিঙ্কোক্যালিকাসিয়া (১৯৮৫ সালে বারবারা জি ব্রিগসের সাথে) অ্যাঞ্জিওস্পার্ম ফাইলোজেনি গ্রুপ (এপিজি) কর্তৃক গৃহীত হয়। যদিও ২০০০ সালে বারবারা জি ব্রিগস ও তার প্রস্তাবিত গোত্র ‘হপকিন্সিয়াসিয়া’ ও ‘লাইগিনিয়াসিয়া’ গোত্র (অ্যানার্থ্রিয়াসিয়া গোত্র থেকে পৃথক করে) এপিজি কর্তৃক মনোনীত হয় নি।
মৃত্যু
লরি জনসন ১৯৯৭ সালে ক্যানসারে আক্রান্ত হয়ে মৃত্যুবরণ করেন।
পুরস্কার ও সম্মাননা
লরি জনসনের অর্জিত পুরস্কার ও সম্মাননার মধ্যে উল্লখযোগ্য হলো:
গোপীনাথপুর ইউনিয়ন, কসবা
গোপীনাথপুর বাংলাদেশের ব্রাহ্মণবাড়িয়া জেলার অন্তর্গত কসবা উপজেলার একটি ইউনিয়ন।
আয়তন
গোপীনাথপুর ইউনিয়নের আয়তন ৭,৬০৯ একর (৩০.৭৯ বর্গ কিলোমিটার)।
জনসংখ্যার উপাত্ত
২০১১ সালের আদমশুমারি অনুযায়ী গোপীনাথপুর ইউনিয়নের মোট জনসংখ্যা ৩৫,৬৬৭ জন। এর মধ্যে পুরুষ ১৭,১৮৮ জন এবং মহিলা ১৮,৪৭৯ জন। মোট পরিবার ৬,৬৯০টি। জনসংখ্যার ঘনত্ব প্রতি বর্গ কিলোমিটারে প্রায় ১,১৫৮ জন।
প্রশাসনিক কাঠামো
গোপীনাথপুর ইউনিয়ন কসবা উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম কসবা থানার আওতাধীন। এটি জাতীয় সংসদের ২৪৬নং নির্বাচনী এলাকা ব্রাহ্মণবাড়িয়া-৪ এর অংশ।
শিক্ষা ব্যবস্থা
২০১১ সালের আদমশুমারি অনুযায়ী গোপীনাথপুর ইউনিয়নের সাক্ষরতার হার ৫১.৭%।
যোগাযোগ ব্যবস্থা
১. কসবা উপজেলা সদর থেকে মজলিসপুর হয়ে জয়নগর অভিমুখী পাকা রাস্তা ( ভায়া চন্ডিদ্বার বাজার) ২. কসবা উপজেলা সদর থেকে গুরুহিত হয়ে জেঠুয়ামুড়া বাগানবাড়ি এবং জয়নগর বাজার অভিমুখী পাকা রাস্তা। ৩. ইমামবাড়ী রেলস্টেশন তথা গোপীনাথপুর বাজার হয়ে চন্ডিদ্বার বাজার অভিমুখী পাকা রাস্তা। ৪. কসবা উপজেলা সদর থেকে চন্ডিদ্বার বাজার হয়ে বাড়াই জগন্নাথপুর ও গোসাইস্থল বাজার অভিমুখী পাকা ও কাচা পাকা রাস্তা। ৫. জয়নগর বাজার থেকে মধুপুর চৌমোহনী হয়ে ধজনগর অভিমুখী পাকা রাস্তা। ৬. জয়নগর বাজার থেকে বিষনাউড়ী হয়ে সুতারমুড়া ও সৈয়দপু অভিমুখী পাকা ও কাচা পাকা রাস্তা।
খাল ও নদী
ফটিকছড়ি নদী, সরিষাঢালী বিল, গেসাইস্থল পদ্ম বিল,
হাট-বাজার
গোপীনাথপুর ইউনিয়নের প্রধান হাট-বাজার হল
১ গোপীনাথপুর বাজার
২ চন্ডিদ্বার বাজার
৩ জয়নগর বাজার
৪ মজলিসপুর বাজার
৫ রাজনগর বাজার
৬ ধজনগর বাজার
মাঈনুদ্দিন আহমেদ মানিক
মাঈনুদ্দিন আহমেদ মানিক বাংলাদেশের রাজশাহী জেলার রাজনীতিবিদ ও মুক্তিযুদ্ধের সংগঠক যিনি তৎকালীন রাজশাহী-১১ আসনের সংসদ সদস্য ছিলেন।
প্রাথমিক জীবন
মাঈনুদ্দিন আহমেদ মানিক রাজশাহী জেলায় জন্মগ্রহণ করেন।
রাজনৈতিক জীবন
মাঈনুদ্দিন আহমেদ মানিক মুক্তিযুদ্ধের সংগঠক ছিলেন। ছাত্র রাজনীতির মধ্য দিয়ে তিনি রাজনৈতিক জীবন শুরু করেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি জাতীয় সমাজতান্ত্রিক দলের প্রার্থী হিসেবে বাংলাদেশ আওয়ামী লীগের প্রার্থী এ এইচ এম কামারুজ্জামানকে হারিয়ে তৎকালীন রাজশাহী-১১ আসন থেকে সংসদ সদস্য নির্বাচিত হন।
অম্বিকা (মহাভারত)
অম্বিকা হলেন কাশীরাজের মধ্যম কন্যা। ইনি রাজা বিচিত্রবীর্যের প্রথম স্ত্রী এবং ধৃতরাষ্ট্রের জননী। ভীষ্ম অম্বা ও অম্বালিকার সাথে এঁকে স্বয়ম্বর হতে হরণ করে আনেন। বিবাহের সাত বছরের মাথায় বিচিত্রবীর্য যক্ষ্মা আক্রান্ত হয়ে নিঃসন্তান অবস্থায় মারা যান। কিন্তু বংশ রক্ষাকারী পুত্রের জন্য ইনি শ্বশ্রূ সত্যবতীর অনুরোধে সত্যবতীর পুত্র মহর্ষি বেদব্যাস এর কাছে যান নিয়োগের জন্য। কিন্তু নিয়োগের সময় বেদব্যাসের ভয়ঙ্কর চেহারা দেখে ইনি তার দুই চোখ বন্ধ করে ফেলেন। এজন্য তার সন্তান ধৃতরাষ্ট্র জন্মান্ধ হয়ে জন্মান। ইনি শ্বশ্রূ সত্যবতী ও কনিষ্ঠা ভগিনী অম্বালিকার সাথে সন্ন্যাসিনীর ন্যায় শেষ জীবন অতিবাহিত করেন।
শলুয়া ইউনিয়ন
শলুয়া ইউনিয়ন হলো রাজশাহী জেলার চারঘাট উপজেলার একটি ইউনিয়ন।
মাজহার নানুতুবি
জীবনী
মুহাম্মদ মাজহার ১৮২১ সালে নানুতার সিদ্দিকি পরিবারে জন্মগ্রহণ করেন। তার পিতা লুৎফ আলী ছিলেন মামলুক আলী নানুতুবির চাচাত ভাই। তিনি পিতার কাছে কুরআন মুখস্থ ও প্রাথমিক শিক্ষা লাভ করেছিলেন। দিল্লি কলেজে তিনি মামলুক আলী নানুতুবির ছাত্র ছিলেন। তিনি শাহ আবদুল গণি দেহলভির কাছে মুয়াত্তা ইমাম মালিক ও কিছু হাদিস গ্রন্থ এবং শাহ মুহাম্মদ ইসহাক দেহলভির কাছে সহীহ বুখারী অধ্যয়ন করেন। তিনি রশিদ আহমদ গাঙ্গুহির কাছে তাসাউফের শিক্ষা অর্জন করেছেন।
কর্মজীবনে তিনি বারাণসীর সরকারি কলেজের আরবি বিভাগের প্রধান শিক্ষক নিযুক্ত হন। পরে তিনি আজমিরের সরকারি কলেজের আরবি বিভাগের প্রধান হন। তিনি আগ্রা কলেজেও শিক্ষকতা করেছেন। তিনি ভারতের স্বাধীনতা আন্দোলনে অংশ হিসেবে শামেলির যুদ্ধে ইমদাদুল্লাহ মুহাজিরে মক্কির সাথে লড়াই করেছিলেন। ১৮৫৭ সালের পরে সরকারি প্রতিষ্ঠানগুলোতে চাকরি করা নিয়ে তার দৃষ্টিভঙ্গির পরিবর্তন ঘটে। এরপর তিনি নওয়াল কিশোর প্রেসে অনুলিপি সম্পাদক হিসেবে যোগদান করেছিলেন এবং সেখানে সাত বছরেরও বেশি সময় ধরে কাজ করেছিলেন। তার উল্লেখযোগ্য কাজের মধ্যে রয়েছে: ইমাম গাজ্জালির ইয়াহিয়াউল উলুম এবং তাহির পাটনির মাজমাউল বাহর, দ্বিতীয়টি সেই সময়ের প্রধান একাডেমিক কাজ। ১৮৬৭ সালের ফেব্রুয়ারিতে তিনি মাজাহির উলুম, সাহারানপুরে যোগদান করেন; যেখানে তিনি তাফসীর, হাদিস, ফিকহ, সাহিত্য ও ইতিহাস সহ বিভিন্ন বিষয়ে শিক্ষা দিতেন। মাজাহির উলুমের উন্নয়নে তার ভূমিকার জন্য তাকে প্রতিষ্ঠাতা হিসেবে কৃতিত্ব দেওয়া হয়।
আন্তর্জাতিক ভূমিকম্প কেন্দ্র
আন্তর্জাতিক ভূমিকম্প কেন্দ্র বা ইন্টারন্যাশনাল সিসমোলজিকাল সেন্টার (আইএসসি) একটি বেসরকারী, অলাভজনক সংস্থা যা বিশ্বব্যাপী ভূমিকম্পের চূড়ান্ত সংকলন, সুনির্দিষ্ট বিশ্লেষণ এবং প্রকাশের সাথে যুক্ত। আইএসসি ১৯৬৪ সালে স্বতন্ত্র একটি আন্তর্জাতিক সংস্থা হিসাবে গঠিত হয়েছিল যা বিশ্বজুড়ে ভূমিকম্পের তথ্য সংগ্রহ এবং বিশ্লেষণে আন্তর্জাতিক ভূমিকম্প সংক্ষিপ্তসারের কাজ চালিয়ে যাবে, বিশেষত ওয়ার্ল্ড-ওয়াইড স্ট্যান্ডার্ড সিসমোগ্রাফ নেটওয়ার্ক -এর তথ্য প্রবাহ বাড়ানোর কাজ করবে, এটিও সে বছর প্রতিষ্ঠিত হয়েছিল। ভূমিকম্পের বিষয়ে সুনির্দিষ্ট তথ্য উপস্থাপনের জন্য আইএসসি-র প্রধান কাজ সমস্ত উপলব্ধ ভূমিকম্পের তারিখ সংগ্রহ ও পুনঃ বিশ্লেষণ, ভূমিকম্প সম্পর্কে নির্দিষ্ট তথ্য উৎপাদন করা। আইএসসি-র ক্যাটালগকে "বিশ্বব্যাপী ভূমিকম্পের পরামিতি তথ্যের সবচেয়ে সম্পূর্ণ এবং অনুমোদনপ্রাপ্ত চূড়ান্ত আমানত হিসাবে বিবেচনা করা হয়।"
উদ্দেশ্য
কেন্দ্রের মূল বৈজ্ঞানিক লক্ষ্যটি হল ভূমিকম্পের তথ্য এবং সেগুলির উপর ভিত্তি করে যে পাঠগুলি রয়েছে তার সুনির্দিষ্ট সংকলন। ভূমিকম্পের প্রভাবগুলির প্রতিবেদন সংগ্রহও এর কার্যক্রমের একটি গুরুত্বপূর্ণ অঙ্গ এবং কেন্দ্রের সমস্ত উপলব্ধ তথ্য ব্যবহার করে বিশ্বব্যাপী ভূমিকম্পের অবস্থান এবং সংঘটন সময়কে পুনরুদ্ধার করা।
১৯৫৭ সাল থেকে প্রচুর পরিমাণে তথ্য দক্ষতার সাথে মূলত কম্পিউটার দ্বারা পরিচালিত হচ্ছে। এর আগে আইএসএসের অবস্থান একটি বৃহৎ ভূ-গোলকের সাহায্যে হাতে নির্ধারণ করা হত। আইএসসি এখন অনলাইন তথ্যের প্রায় ৫০ গিগাবাইটের একটি পারস্পরিক ডাটাবেস ওয়ার্কস্টেশনের একটি নেটওয়ার্ক ব্যবহার করে।
ডেটা পণ্য
আইএসসি যে তথ্য সংগ্রহ করে এবং প্রক্রিয়া করে তা বেশ কয়েকটি তথ্য পণ্যের ভিত্তি তৈরি করে।
আইএসসি-ইএইচবি বিবৃতি
আসল ইএইচবি বিবৃতিতে ১৯৬০ থেকে ২০০৮ পর্যন্ত (নতুন অবস্থানের অ্যালগরিদম গ্রহণের পূর্বে) ঘটনাগুলো রয়েছে যেগুলোর অ্যালগোরিদম এর  দ্বারা পুনরুদ্ধার করা হয়েছিল। এটি আইএসসি-ইএইচবি বিবৃতি দ্বারা প্রতিস্থাপন করা হয়েছে, যার তালিকাটি ২০১৩ পর্যন্ত প্রসারিত করা হয়েছে।
আইএসসি-জেইএম তালিকা
আইএসসি-জেএম বৈশ্বিক সরঞ্জাম হিসাবে ব্যবহৃত ভূমিকম্প তালিকা (১৯০০-২০০৩) ( জিইএম ফাউন্ডেশনের অনুরোধে প্রস্তুত করা হয়েছে) ভূমিকম্পের ঝুঁকি ও ঝুঁকি মডেলিংয়ের জন্য এবং মূল্যায়নের জন্য উপযুক্ত ৫.৫ মাত্রা বা তার বেশি ভূমিকম্প তালিকাভুক্ত করে। ধারাবাহিক গতিবেগ মডেল ব্যবহার করে মূল ভ্রমণের সময়ের তথ্য থেকে উপকেন্দ্র অবস্থান এবং হাইপোসেন্ট্রাল গভীরতা পুনরায় গণনা করা হয়। চৌম্বকীয়তা মোমেন্ট পরিমাপক স্কেল (এম ডাব্লিউ ) হিসাবে প্রকাশ করা হয়, তা হয় ভূমিকম্প মুহুর্তের নির্ভরযোগ্য প্রকাশিত মানগুলি থেকে বা পৃষ্ঠ তরঙ্গ বা দেহ তরঙ্গ দৈর্ঘ্যের পুনরায় গণনা করা মানগুলি থেকে নেওয়া হয়, যা অনুভূতিক সম্পর্কগুলি ব্যবহার করে এম ডাব্লিউতে রূপান্তরিত হয়।
আইএএসপিইআই কঠিন সত্য উদ্ধৃতি ঘটনা
আইএএসপিইআই উদ্ধৃতি ঘটনা ডাটাবেসে ৯২৮০ ভূমিকম্প এবং বিস্ফোরণ রয়েছে যার হাইপোসেন্টারগুলি ১০ কিমি বা তার চেয়ে কম দূরত্বে অবস্থিত, প্রায়শই স্থান অধ্যয়নের সাথে মিল হয় ("স্থল সত্য")। এই ঘটনাগুলি পৃথিবীর কাঠামোকে আরও ভালভাবে "দেখার" জন্য এবং ভূমিকম্পের নেটওয়ার্কগুলিকে আরও সঠিকভাবে শক্তির পরিমাপ করা যেতে পারে এমন উদ্ধৃতি দেওয়ার জন্য নির্বাচিত হতে পারে।
ঘটনার গ্রন্থলিপি
ঘটনার গ্রন্থাগারটি বৈজ্ঞানিক কাগজগুলি (মূলত ইংরাজীতে) তালিকা করে যা ১৪,০০০টিরও বেশি ঘটনার বিষয়ে বিশেষভাবে আলোচনা করে। কাগজগুলির একটি মূল্যবান তালিকা যা বেশিরভাগ অনুসন্ধানের পরিষেবাগুলিতে বৈকল্পিক স্থানের নাম বা বানান, বা তুচ্ছ উল্লেখগুলির মধ্যে অন্তর্ভুক্ত সমস্যাগুলি এড়ায়।